CELEX: 32007D0011
Language: et
Date: 2006-12-20 00:00:00
Title: Komisjoni otsus, 20. detsember 2006 , millega muudetakse komisjoni 2. mai 2005 . aasta otsust 2005/362/EÜ, millega kiidetakse heaks kava metssigadel esineva sigade aafrika katku likvideerimiseks Itaalias Sardiinias (teatavaks tehtud numbri K(2006) 6718 all)

12.1.2007   
            
            
               ET
            
            
               Euroopa Liidu Teataja
            
            
               L 7/19
            
         
      KOMISJONI OTSUS,
   20. detsember 2006,
   millega muudetakse komisjoni 2. mai 2005. aasta otsust 2005/362/EÜ, millega kiidetakse heaks kava metssigadel esineva sigade aafrika katku likvideerimiseks Itaalias Sardiinias
   (teatavaks tehtud numbri K(2006) 6718 all)
   (Ainult itaaliakeelne tekst on autentne)
   (2007/11/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. juuni 2002. aasta direktiivi 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga, (1) eriti selle artikli 16 lõiget 1,
   ning arvestades järgmist:
   
               (1)
            
            
               Komisjoni 2. mai 2005. aasta otsusega 2005/362/EÜ, millega kiidetakse heaks kava metssigadel esineva sigade aafrika katku likvideerimiseks Itaalias Sardiinias, (2) on kiidetud heaks kava metssigadel esineva sigade aafrika katku likvideerimiseks Sardiinia piirkonnas.
            
         
               (2)
            
            
               Itaalia on teavitanud komisjoni selle kava tulemustest ning kõnealuse haiguse soodsast arengust Sardiinia territooriumil.
            
         
               (3)
            
            
               Seepärast on asjakohane uuesti määratleda teatavad alad, eelkõige kõrge riskiteguriga ala, kus rakendatakse likvideerimiskava Sardiinia piirkonnas.
            
         
               (4)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2005/362/EÜ I lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud Itaalia Vabariigile.
   
      Brüssel, 20. detsember 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 192, 20.7.2002, lk 27.
   
      (2)  ELT L 118, 5.5.2005, lk 37.
   
      LISA
      
         
            “I LISA
            Piirkonnad, kus rakendatakse likvideerimiskava Itaalias Sardiinia piirkonnas
            A.   Nakatunud tsoon
            Montarbu nime kandva piirkonna territoorium Nuoro provintsis, asub osaliselt Arzana, Gairo, Osini, Seui ja Ussassai omavalitsuste territooriumil.
            B.   Kõrge riskiteguriga ala
            
                        a)
                     
                     
                        Nuoro provintsi järgmiste omavalitsuste territoorium: Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai ja Villagrande Strisaili;
                     
                  
                        b)
                     
                     
                        Sassari provintsi järgmiste omavalitsuste territoorium: Ala' dei Sardi, Anela, Budduso', Bultei, Nughedu di San Nicolo' ja Pattada.
                     
                  C.   Järelevalvetsoon
            Sardiinia piirkonna territoorium, välja arvatud punktides A ja B osutatud alad.”